Bajarê Strasbourgî yê Fransa çalakîya ke 12ê gulane de vera tecrîdê serê Rayberê Şarê Kurdî Abdullah Ocalanî û hêrişanê îşxalî yê dewleta tirke yê vera Kurdîstanî bi paştdayîşê 78 dezgeh û sazgehan ameye destpêkerdene,bi eşkerayîyêke qedîyaye.
Çarçewa çalakîye de her roje panelê cîya cîyayî ameyî kerdene û derheqê tecrîd û polîtîkaya hêrişakare ya dewleta tirke ya vera kurdan de dostayîşî dîyayî temsîlkarîyanê Konseya Ewropa. Reyna nê çar hewteyan de semedê şermezarerdiş tecrîd û hêrişanê îşxalî çalakîyê bînî zî ameyî kerdene. Çalakîya roniştişî bi eşkerayîya TJK-E qedîyaye. Eşkerayîye de veng dîya welatanê Ewropa ke wa hemkarê sûcê merdîye yê dewleta tirke mebê. Çalakwanan vat vera tecrîd û hêrişanê îşxalî ê do her cayî biaçarnê cayê çalakîye.
